Frederik Wilhelm Klumpp Bugge
Store norske leksikon,Religion og filosofi,Religioner og livssyn,Kristendom,Den norske kirke
Frederik Wilhelm Klumpp Bugge var en norsk teolog og biskop. Han ble cand. theol. i 1862, og var universitetsstipendiat i teologi i 1863–1866 og lærer ved Aars og Voss' skole i 1865–1866. Han var sogneprest i Holmestrand fra 1866, professor i teologi fra 1870 og biskop i Kristiania (Oslo) fra 1893 til sin død i 1896. Sønn av skolemannen Frederik Moltke Bugge.
Alt i studietiden drev Bugge med Luther-studier og ga ut oversettelser av flere av Luthers skrifter. Hans professorat var imidlertid i nytestamentlig eksegese. Han ga ut populærvitenskapelige fortolkninger av de fleste nytestamentlige skrifter, som Paulus-brevene, Peters-brevene og Judas' brev, Apostlenes gjerninger samt Lukas- og Johannes-evangeliet. Bugge leverte forarbeider til den nye oversettelsen av Det nye testamente som kom i 1904. Ved Det teologiske fakultet tilhørte han den konservative fløy.I den kirkelige diskusjonen deltok han på konservativ side som redaktør av Luthersk ugeskrift (til 1880). Han var stortingsmann fra Oslo i årene 1883–1885. Les mer i Store norske leksikon Wilhelm Bugge i Norsk biografisk leksikon  Den norske kirke Det nye testamentet